**Тэма: Замацаванне. Множанне на круглы лік**

**4 клас**

**Задачы:** замацаваць уменне выконваць множанне на круглы лік; замацоўваць уменне рашаць ураўненні, задачы на прапарцыянальнае дзяленне; развіваць вылічальныя навыкі; выхоўваць любоў да роднага краю; развіваць навыкі супрацоўніцтва, узаемадапамогі;

**Абсталяванне:** мультымедыйная прэзентацыя, карткі для работы.

**Ход урока**

**1.Арганізацыйны момант.**

Настаўнік вітае вучняў і правярае іх падрыхтаванасць да ўрока.

На ўроку будзь старанны,

будзь спакойны і ўважлівы.

Усё пішы, не адстаючы,

Слухай не перапыняючы,

Гавары выразна, умела,

Каб было ўсё зразумела.

Калі хочаш адказаць,

 Трэба руку падымаць

**2.Паведамленне тэмы і мэтыўрока.**

 -Урок у нас сёння незвычайны, мы адпраўляемся ў падарожжа, падчас якога будзем замацоўваць … (адказы дзяцей)

**3.Актуалізацыя ведаў, уменняў і навыкаў.**

Вуснае лічэнне.

Каб даведацца, дзе будзе праходзіць наша вандроўка, трэба рашыць прыклады і расшыфраваць ключавыя словы (на дошцы запіс)

17х5х2=к 25х4х33=а 20 х29х5=ё

125х100=н 84х1000=р 15х1000=е

9200:100=і 23100:10=ў 650000:1000=с

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 92 | 2310 | 15000 | 2310 | 650 | 170 | 92 | 84000 | 3300 | 2900 | 12500 |
|  |  |  |  |  |  |  |  |  |  |  |

Малайцы! Сапраўды, наша падарожжа будзе праходзіць па Іўеўскім раёне. **Слайд1**

Тысячу і тысячу разоў меў рацыю наш мудры беларускі пясняр Я. Колас, калі пісаў:

Мой родны кут! Як ты мне мілы,

Забыць цябе не маю сілы…

Такі куточак зямлі ў кожнага з нас свой,адзіны. Гэта Іўескі раён.

У якім жа годзе ўтварыўся наш раён? Выканаўшы ланцужок вылічэнняў, мы адкажам на гэта пытанне.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 11444 |  **:2** |  | **x х3** |  | **--366** |  | **::6** |  | **x х5** |  | **- +440** |  |

Наш раён утвораны 15 студзеня 1940 года. Колькі гадоў споўнілася Іўеўскаму раёну сёлета? (78г.)

 **слайд 2**

Работа з картай.

Іўеўскі раён размешчаны ў паўночна-ўсходняй частцы Гродзенскай вобласці. А рашыўшы ўраўненне, мы высветлім, якую плошчу займае наш раён.

**Х:184=10 слайд 3**

Правільна, Іўеўскі р-н займае крыху больш за 1840кв.км. Адміністрацыйны цэнтр р-на – горад Іўе.

Пасмы сівыя

Мілая іва

Звесіла чынна

Гасцінным шатром.

Роднае Іўе,

Любае Іўе –

Маці Айчына,

Светлы наш дом

 **слайд 4**

Назавіце год утварэння горада. (1444г. Звяртаю ўвагу на папярэдні ланцужок вылічэнняў.)

У Іўеўскім раёне больш за 370 населеных пунктаў. Адзін з іх -- вёска Жамыслаўль. **(слайд5)**

Працяглая і багатая гісторыя Іўеўшчыны . Сведкамі слаўнай гісторыі Іўеўскага краю з’яўляюцца шматлікія помнікі, замкі, сядзібы. Сярод іх наш палац. **(слайд 6)**

**4. Замацаванне.**

Рабяты, а ў якім годзе быў пабудаваны наш палац?

Рашаем прыклады.

**11262:6 15080:8 слайд 7**

Чаму ў нас атрымаліся два розныя лікі? Правільна, пачалі будаваць у 1877г , а закончылі ў 1885г.

**5. Работа з падручнікам**

Заданне №4ст. 72 (1 радок – дзяўчынкі, 2- хлопчыкі, самаправерка)

Таксама над ракой Гаўяй з’явіўся часткова мураваны, часткова драўляны спіртзавод (у 1885 ён быў перабудаваны ).**Слайд 8**

А зараз мы з вамі падлічым, колькі тон прадукцыі пераапрацоўваў спіртзавод за 30 дзён. **Слайд 9**

Рашэнне задачы

У 1885 годзе ў спіртзаводзе працавала 4 заторы. Кожны з іх штодзённа пераапрацоўваў 2т 560кг сыравіны. Колькі тон прадукцыі спіртзавод пераапрацоўваў за 30 дзён?

**Фізкультхвілінка**

У час падорожжа нас можа застаць дождж. А каб нам не захварэць, то неабходна ўзяць з сабой у дарогу плашчы- даждавікі.

Рашаем задачу №5 с.72

Дзеці, наш раён - гэта не толькі вядомыя ўсім замкі, сядзібы. Гэта і прываблівыя пералескі, сасновыя бары, рэкі, азёры **СЛАЙД 10-12.**

Хто з вас адпачываўулетку на беразе возера? На чым вы дабіраліся? Зараз мы з вамі раздзелімся на дзве групы і будзем дабірацца да возера. Адна группа пешшуса скорасцю 6км\г, а другая – на веласіпедах са скорасцю 12км/г. Якая группа дабярэцца хутчэй і на колькі, калі адлегласць ад Жамыслаўля да возерера ў Іўі 24км?

**слайд13**

**7.Падвядзенне вынікаў урока**

Настаўнік высвятляе, што дзецям асабліва спадабалася і запомнілася, якія заданні выклікалі цяжкасці.

Што сягоння мы вучыліся рабіць?

**7. Д.з.** №1, 2 ст.73

**8. Рэфлексія** Начарціце акружнасць радыусам 2 см. Намалюйце смайлік, які адпавядае вашаму настрою на ўроку

Сябры! Наш урок завяршаецца. Рабяты, мы ,сённяшнія нашчадкі, па праву можам ганарыцца сваёй багатай спадчынай і верыць у лепшую будучыню ІЎЕЎШЧЫНЫ.